Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 497

b) Szemléletformálás, tájékoztatás (technológiaváltási, fogyasztási szokásokkal kapcsolatos feladatok) tájékoztatási és információs rendszerek fejlesztésére irányuló oktatási, nevelési és szemléletformálási feladatok 2003/142. szám Az elõrehaladás mutatói: — az üvegházhatású gázok kibocsátásai (szén-dioxid egyenértékben), továbbá egyes ózonkárosító és más légszennyezõ anyagok (nitrogén-oxidok, kén-dioxid) kibocsátásai, mindezek ágazati bontásban is; — az energiamegtakarítás mértéke és értéke; — a kiváltott fosszilis energiahordozók mennyisége, megújuló energiahordozók aránya a teljes energiamérlegben és a villamosenergia-termelésben; — a közúti közlekedés mérõszámai; — az érintett beruházások teljes volumene és a támogatások nagysága; — a kiváltott üvegházhatású gáz kibocsátás, továbbá kiváltott más szennyezõanyag-kibocsátás (szén-monoxid, por, kén-dioxid, nitrogén-oxidok). 3.3. Környezetegészségügyi és élelmiszerbiztonsági akcióprogram Helyzetértékelés Az egészségre káros anyagok 20%-a levegõvel, 10%-a vízzel, 70%-a élelmiszerrel jut a szervezetünkbe. Az elmúlt években az ipari termelés visszaszorulása, a háztartások fûtéskorszerûsítése eredményeként a fûtési eredetû ipari és lakossági kibocsátások jelentõsen csökkentek, a közlekedési eredetû szennyezés mértékében viszont növekedés tapasztalható. A légzõszervi megbetegedések kialakulásában fontos szerepet játszanak a biológiai allergének is. Az allergiás megbetegedések gyakorisága évrõl évre emelkedik, a legsúlyosabb problémát a parlagfû pollenje okozza. A zajterhelés azon túl, hogy negatívan befolyásolja az emberek közérzetét, életminõségét, az egészséget is károsítja. A zajterhelés elsõsorban közlekedési eredetû (közúti, vasúti, légi), de jelentõs az ipari és kereskedelmi létesítmények által keltett zaj is. A lakosság vezetékes vízzel való ellátottsága csaknem teljes körû, az ivóvíz minõségi paraméterei azonban számos településen nem felelnek meg az érvényes hazai határértékeknek. Egyebek mellett a nyersvízben elõforduló nitrát, a természetes eredetû arzén-feldúsulás, a tisztított ivóvízben a klórozási melléktermékek jelenléte okoz vízminõségi problémákat. A szervezet számára szükséges mikroelemek közül említést érdemel az ivóvizek nem megfelelõ fluorid-, illetve jódtartalma. Az 1990-es évek kedvezõtlen tendenciája volt, hogy az egyre magasabb vízdíjak miatt a lakosság egy része áttért az egyedi kutas vízellátásra, s ez számos veszély forrását képezi. A folyóvizek egyes szakaszai fürdésre nem alkalmasak, az állóvizek vízminõsége megfelelõ. A szennyezett talajból egyrészt a táplálékláncon keresztül, az élelmiszerekkel kerülhetnek a szervezetbe egészségkárosító anyagok, másrészt — a szálló porhoz tapadva — a levegõbe kerülve okoznak veszélyt. A játszóterek homokozójának mikrobiológiai szennyezettsége a gyerekek számára jelent fokozott kockázatot. A mezõgazdasági területeken a ’90-es évek közepéig a mûtrágya- és peszticidfelhasználás csökkent, azóta a felhasználás csekély növekedése tapasztalható, ezzel mérséklõdik a talajok termõképesség-romlásának veszélye. A nem mezõgazdasági hasznosítású területeken az elmúlt évtizedekben folyamatosan nõtt a szennyezett területek száma. Az Akcióprogram átfogó céljai: — a kültéri és beltéri levegõminõség okozta egészségügyi kockázatok mérséklése; — a zaj elleni védelem, a kémiai és sugárbiztonság javítása; — az ivóvízminõséggel kapcsolatos környezetegészségügyi problémák kezelése; — a talajszennyezettség és a hulladékkezelés környezetegészségügyi problémáinak kezelése; — az élelmiszerbiztonság javítása; — a környezetegészségügyi és élelmiszerbiztonsági intézményrendszer fejlesztése; — a táplálkozásélettanilag kedvezõ élelmiszerek fogyasztásának növelése; — a környezettudatos, környezetkímélõ életmód megismertetése és elfogadtatása. A Környezetegészségügyi és élelmiszerbiztonsági akcióprogram specifikus és operatív célkitûzései 3.3.1. A kültéri és beltéri levegõminõség okozta egészségügyi kockázatok mérséklése

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes